CELEX: 32016D1138
Language: hr
Date: 2016-07-11 00:00:00
Title: Provedbena odluka Komisije (EU) 2016/1138 оd 11. srpnja 2016. o izmjeni formata na temelju standarda UN/CEFACT-a za razmjenu informacija o ribarstvu (priopćeno pod brojem dokumenta C(2016) 4226)

13.7.2016   
            
            
               HR
            
            
               Službeni list Europske unije
            
            
               L 188/26
            
         PROVEDBENA ODLUKA KOMISIJE (EU) 2016/1138
   оd 11. srpnja 2016.
   o izmjeni formata na temelju standarda UN/CEFACT-a za razmjenu informacija o ribarstvu
   
      
         (priopćeno pod brojem dokumenta C(2016) 4226)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezine članke 111. i 116.,
   uzimajući u obzir Provedbenu uredbu Komisije (EU) br. 404/2011 od 8. travnja 2011. o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike (2), a posebno njezin članak 146.j,
   budući da:
   
               (1)
            
            
               Na svojem 27. zasjedanju (25. – 29. travnja 2016.) Centar Ujedinjenih naroda za pojednostavnjenje trgovine i elektroničko poslovanje (UN/CEFACT) donio je standard za razmjenu informacija o ribarstvu (FLUX). Trenutačni elektronički sustav izvješćivanja Europske unije potrebno je izmijeniti kako bi bio u skladu s tim međunarodnim standardom.
            
         
               (2)
            
            
               Člankom 146.c Provedbene uredbe (EU) br. 404/2011 utvrđeno je da se sve poruke povezane s razmjenom informacija o ribarstvu temelje na tom standardu UN/CEFACT-a.
            
         
               (3)
            
            
               Na stranici registra matičnih podataka na internetskoj stranici Europske komisije za ribarstvo (3) dostupni su izmijenjeni XML formati i dokumenti za provedbu koji se moraju upotrebljavati za sve elektroničke razmjene podataka.
            
         
               (4)
            
            
               U okviru sastanaka stručne skupine za kontrolu ribarstva – ERS (elektronički sustav bilježenja podataka i izvješćivanja) i radne skupine za upravljanje podacima države članice iznijele su mišljenja o vremenskom razdoblju potrebnom za primjenu tog izmijenjenog formata. Njihova su mišljenja uzeta u obzir. Mjere predviđene ovom Odlukom utvrđene su u dogovoru s državama članicama,
            
         DONIJELA JE OVU ODLUKU:
   Članak 1.
   Razmjena podataka iz sustava za praćenje plovila
   1.   Od 1. studenoga 2016. format za dostavljanje podataka iz sustava praćenja plovila iz članka 146.f Provedbene uredbe (EU) br. 404/2011 i povezani dokumenti za provedbu izmjenjuju se u skladu sa standardom FLUX-P1000/P1000-07: specifikacije područja pozicije plovila objavljene na stranici registra matičnih podataka na internetskoj stranici Europske komisije za ribarstvo.
   2.   Sustavi država članica zastave od 1. srpnja 2017. moraju omogućivati odgovaranje na zahtjeve za podatke iz sustava za praćenje plovila iz članka 146.f stavka 3. Provedbene uredbe (EU) br. 404/2011 upotrebom izmijenjenog formata u skladu sa stavkom 1. ovog članka.
   Članak 2.
   Razmjena podataka o ribolovnoj aktivnosti
   1.   Od 1. studenoga 2017. format za razmjenu podataka o ribolovnoj aktivnosti iz članka 146.g Provedbene uredbe (EU) br. 404/2011 i povezani dokumenti za provedbu izmjenjuju se u skladu sa standardom FLUX-P1000/P1000-03: specifikacije područja ribolovne aktivnosti objavljene na stranici registra matičnih podataka na internetskoj stranici Europske komisije za ribarstvo.
   2.   Sustavi država članica zastave moraju za izlaske u ribolov koji započinju od 1. studenoga 2017. nadalje omogućivati slanje poruka o ribolovnoj aktivnosti te odgovaranje na zahtjeve za podatke o ribolovnoj aktivnosti iz članka 146.g stavka 2. Provedbene uredbe (EU) br. 404/2011 u formatu iz standarda UN/CEFACT-a P1000-3.
   Članak 3.
   Razmjena podataka povezanih s prodajom
   1.   Od 1. studenoga 2017. format za razmjenu podataka povezanih s prodajom iz članka 146.h Provedbene uredbe (EU) br. 404/2011 i povezani dokumenti za provedbu izmjenjuju se u skladu sa standardom FLUX-P1000/P1000-05: specifikacije područja prodaje objavljene na stranici registra matičnih podataka na internetskoj stranici Europske komisije za ribarstvo.
   2.   Sustavi država članica moraju za aktivnosti obavljene od 1. studenoga 2017. nadalje omogućivati slanje zahtjeva za podatke o prodajnim listovima i preuzimanju iz članka 146.h stavka 3. Provedbene uredbe (EU) br. 404/2011, kao i odgovaranje na takve zahtjeve, u formatu iz standarda UN/CEFACT-a P1000-5.
   Članak 4.
   Slanje ukupnih podataka o ulovu
   Od 15. veljače 2017. format za slanje ukupnih podataka o ulovu iz članka 146.i Provedbene uredbe (EU) br. 404/2011 i povezani dokumenti za provedbu izmjenjuju se u skladu sa standardom FLUX-P1000/P1000-12: specifikacije područja ukupnih podataka o ulovu objavljene na stranici registra matičnih podataka na internetskoj stranici Europske komisije za ribarstvo.
   Članak 5.
   Adresati
   Ova je Odluka upućena državama članicama
   
      Sastavljeno u Bruxellesu 11. srpnja 2016.
      
         
            Za Komisiju
         
         
            Predsjednik
         
         Karmenu VELLA
      
   
   
      (1)  SL L 343, 22.12.2009., str. 1.
   
   
      (2)  SL L 112, 30.4.2011., str. 1.
   
   
      (3)  http://ec.europa.eu/fisheries/cfp/control/codes/index_en.htm